**Ժնևի արվեստի և պատմության թանգարան** (ֆր.՝ Musée d'art et d'histoire de Genève), արվեստի և պատմության թանգարան, գտնվում է Ժնևում։

Պատմություն
-----------

Ակտիվ ցուցահանդեսային գործունեությունը Ժնևում սկսվել է 1789 թվականին՝ Արվեստի միության հիմնադրմամբ, որը կանոնավոր ցուցահանդեսներ է անցկացրել (Salon des Artistes): Դրանից կարճ ժամանակ անց, ֆրանսիական Մեծ հեղափոխության ազդեցության ներքո Ժնևի ընդունած նոր Սահմանադրությունը նախատեսում էր թանգարանի ստեղծում, որը պետք է հավաքեր արվեստի բոլոր տեսակները հանրային կրթության համար։ 1798 թվականին գործադիր դիրեկտորիան որոշում է Փարիզում և Վերսալում պահվող նկարների մի մասը ուղարկել գավառական քաղաքներ, քանի որ նրանց համար տեղ չկար Լուվրում։ Ֆրանսիայի կողմից վերջերս բռնակցված Ժնևը դառնում է այդպիսի քաղաքներից մեկը։

1824 թվականին Ժան և Հենրիետ Ռաթ քույրերը, համաձայն իրենց եղբոր՝ գեներալ Սիմոն Ռաթի կտակի, նրանից ժառանգած միջոցներով ձեռնամուխ են լինում նոր թանգարանի կառուցմանը։ 1826 թվականին Ժնևի Նոր հրապարակում բացվում է Ռաթ թանգարանը։ Այնտեղ զետեղված են Արվեստի միության հավաքածուները, այդ թվում՝ Ժան Էթյեն Լյոտարդի, Ռոդոլֆ Թափերի և այլոց գործեր։ Թանգարանում սկսում են անցկացնել Ժնևի Ժամանակակից արվեստի ժամանակավոր ցուցահանդեսներ։

1872 թվականից առաջ է գալիս քաղաքում մեծ թանգարան ստեղծելու անհրաժեշտությունը։ Ըստ պլանի՝ այդ թանգարանում պետք է հավաքվեին նկարների, քանդակների, ինչպես նաև հնագիտական գտածոների հավաքածուներ, զենքի պարագաներ և դեկորատիվ իրեր։ Թանգարանի կառուցումը սկսվել է 1903 թվականին Մարկ Կամոլետտիի (Marc Camoletti) գլխավորությամբ, որը ոգեշնչված էր Փարիզում Փոքր պալատի կառուցմամբ և փորձում է նորություններ ներմուծել Ժնևի թանգարանի ճարտարապետություն։ Շինարարությունն ավարտվել է 1910 թվականին, և թանգարանը վերանվանվել է Արվեստի և պատմության թանգարան (Musée d'Art et d'Histoire):

Այսպիսով, Ժնևի արվեստի և պատմության թանգարանը դառնում է թանգարանների մի ամբողջ ցանցի կենտրոն։

1939 թվականին Իսպանիայի քաղաքացիական պատերազմի ժամանակ Պրադոյի թանգարանի բոլոր թանկարժեք ցուցանմուշները տարհանվեցին Ժնև, որտեղ պահվում էին Արվեստի և պատմության թանգարանում։

Հավաքածու
---------

### 19-րդ դար

Հակառակ թանգարանի Բարեկամների միության ջանքերին՝ երկար ժամանակ Ժնևի թանգարանում բավական քիչ իմպրեսիոնիստական աշխատանքներ են եղել։ Բայց վերջերս բազմաթիվ նվիրատվություններ օգնեցին ստեղծել այդ հավաքածուն։ Ստորև ներկայացված են թանգարանի հիմնական աշխատանքները՝

* Կամիլ Պիսսարոն իր 1874 թվականի «Farmyard at Montfoucault» կտավով,
* Պիեռ-Օգյուստ Ռենուարը իր «Ամառ»-ը կտավով, որտեղ նա պատկերել է դերասանուհի Հենրիետտա Էրիթին
* Կլոդ Մոնեի նկարները. «Ձյան ազդեցությունը», «Road st Argenteuil» 1875, «The Seine Downstream from Vétheuil» 1879, նաև «Պիոններ»-ը, որոնք նկարիչը նկարել է 1877 թվականին Գիվերնիի իր պարտեզում
* Պոլ Սեզանի նկարները. «Bellevue House» և «Լողացող»

### 20-րդ դար

* Անտուան Բուրդել «Պերճախոսության ղեկավար»
* Ֆելիքս Վալլոտտոն «Սենտիմենտալ երկխոսություն» (1898) և «Թուրքական բաղնիք»
* Ջովաննի Ջակոմետտի «Ինքնանկար»
* Մարկ Շագալ «Մահացած մարդը»
* Ամեդեո Մոդիլիանի «Սև կինը»
* Ալեքսանդր Արխիպենկո «Քայլելը»
* Պաբլո Պիկասո «Գարպուեի լոգարանները», 1957

Պատկերասրահ
-----------

* Արվեստի և պատմության թանգարանի հյուսիս-արևմտյան ճակատըԱրվեստի և պատմության թանգարանի հյուսիս-արևմտյան ճակատը
* Արվեստի և պատմության թանգարանի գլխավոր ճակատըԱրվեստի և պատմության թանգարանի գլխավոր ճակատը
* Ժան-Էթյեն Լյոարտի «Թուրք կինը և նրա սպասուհին» (1750) նկարըԺան-Էթյեն Լյոարտի «Թուրք կինը և նրա սպասուհին» (1750) նկարը
* «Կոնրադ Վիցի զարմանալի ձկնորսությունը»«Կոնրադ Վիցի զարմանալի ձկնորսությունը»
* «Մոգ Կոնրադ Վիցի երկրպագությունը»«Մոգ Կոնրադ Վիցի երկրպագությունը»

Ծանոթագրություններ
------------------

1. 1 2 3  Swiss GLAM Inventory, 16 September 2016 — 2016.
2. ↑
3. ↑  Վոլֆ Լորան (2011-04-08)։ «Պրադո գանձերի փրկությունը»։ *Ժամանակ* (ֆրանսերեն)։ 1423-3967։ Վերցված է 2018-12-19

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 11870531s · GND: 25478-2 · ICCU: RAVV017225 · ISNI: 0000000123587869 · LCCN: n80126142 · NKC: kn20101109010 · SUDOC: 027435695 · VIAF: 125060929, 169744421 · WorldCat VIAF: 125060929, 169744421 |

 |

 |